โบรกฯจัดทัพ 16 หุ้น “Defensive” รับผลดี “ชิมช้อปใช้”-ยีลด์สูงเกิน 5%
โบรกฯจัดทัพ 16 หุ้น “Defensive” รับผลดี “ชิมช้อปใช้”-ยีลด์สูงเกิน 5%
โบรกฯจัดทัพ 16 หุ้น “Defensive” รับผลดี “ชิมช้อปใช้”-ยีลด์สูงเกิน 5%
17 ต.ค. 2562

ฝ่ายวิจัย บริษัทหลักทรัพย์ โกลเบล็ก จำกัด หรือ GBS ประเมินทิศทางตลาดหุ้นไทยว่ายังคงแกว่งตัวผันผวน เนื่องจากยังมีความกังวลในเจราระหว่างจีนกับสหรัฐ ในช่วงปลายเดือนต.ค.นี้ เพื่อสรุปรายละเอียดข้อตกลงก่อนลงนาม และหากการหารือไม่เป็นผล และไม่มีการทำข้อตกลงก่อนถึงกำหนดเวลา ทางสหรัฐจะขึ้นภาษีนำเข้าจีนตามกำหนดเดิมในวันที่ 15 ธ.ค. 2562
นอกจากนี้ทาง นางลอเรตตา เมสเตอร์ ประธานธนาคารกลางสหรัฐ (เฟด) สาขาคลีฟแลนด์ ได้ออกมาสนับสนุนให้ธนาคารกลางสหรัฐ (เฟด) ตรึงดอกเบี้ย หลังได้ระบุว่าเศรษฐกิจสหรัฐไม่มีแนวโน้มที่จะชะลอตัวลงอย่างรุนแรง แม้มีความเสี่ยงในปัจจุบันจากการค้าและเศรษฐกิจโลกที่ชะลอตัวก็ตาม ดังนั้นจึงประเมินกรอบการเคลื่อนไหวของดัชนีที่ระดับ 1,625-1,645 จุด
ส่วนประเด็นที่น่าสนใจ อาทิ ในวันที่ 17-19 ต.ค.จะมีการเปิดประชุมสภาสมัยวิสามัญ พิจารณาพ.ร.บ.งบประมาณปี 2563 ในวันที่ 22 ต.ค. กระทรวงการคลังคลังเตรียมเสนอ “ชิมชอปใช้” เฟส 2 เข้าที่ประชุมคณะรัฐมนตรี (ครม.) ในวันที่ 29-30 ต.ค. ธนาคารกลางสหรัฐ (FED) ประชุมนโยบายการเงิน ซึ่งจะทราบผล 31 ต.ค. เวลาในประเทศไทย และในวันที่ 31 ต.ค.ธนาคารแห่งประเทศไทย จะมีการรายงานภาวะเศรษฐกิจไทย และวันเดียวกันกำหนดเวลา Brexit
นางสาว วิลาสินี บุญมาสูงทรง ผู้อำนวยการฝ่ายวิจัย บล.โกลเบล็ก  กล่าวเพิ่มเติมว่า ในระยะสั้นตลาดหุ้นไทยขานรับปัจจัยบวก จากมติคณะรัฐมนตรี (ครม.) เศรษฐกิจอนุมัติ 16 มาตรการกระตุ้นการท่องเที่ยวเน้นดึงต่างชาติเข้าไทย และกระทรวงการคลังเตรียมเสนอมาตรการ “ชิม ช้อป ใช้” เฟส 2 เข้า ครม.22 ต.ค.นี้
ดังนั้นแนะนำกลยุทธ์การลงทุนในหุ้นหุ้น Defensive Stock (Beta &lt;1 yield &gt;5%) เช่น TISCO, SPF, RSP, TWPC, DIF และ GPI รองลงมาหุ้นได้ประโยชน์จากโครงการ  “ชิม ช้อป ใช้” เช่น ROBINS, BJC, MAKRO, SPA ERW, TNP และ CPALL รวมทั้งหุ้นที่ได้ประโยชน์จากการประกันรายได้และมาตรการเสริมพยุงราคายางพารา ได้แก่ NER, STA และ TRUBB